GiliGold/VAD_KnessetCorpus huggingface dataset:
הלית ברק: מכיוון שאנחנו נעשה שווה ערך לתואר ראשון, אנחנו נכניס גם את אלה לועדת חריגים.
קריאה: צריך להכניס את המכינה.
ענבל גבריאלי: מכינה קדם אקדמאית להוריד.
הלית ברק: להוריד, וגם את הלא יינתן סיוע בעבור ליותר מתואר אחד ולבעלי תואר אקדמי.
ענבל גבריאלי: לא, לא יינתן סיוע בעבור יותר מתואר אחד, זה אנחנו משאירים.
הלית ברק: משאירים ומוחקים את – "או לבעלי תואר אקדמי".
ענבל גבריאלי: "או לבעלי תואר אקדמי" מורידים.
ענבל גבריאלי: קריאה: מה עם מוסדות של משרד החינוך?
ענבל גבריאלי: עופר אופן: הכשרת עובדי הוראה, זה חלקו במל"ג חלקו במשרד החינוך.
ענבל גבריאלי: זה ייכנס גם לחריגים.
ענבל גבריאלי: סעיף 10 – הסיוע יינתן אך ורק למי שבמועד הגשת בקשתו לסיוע, השתלמה לו במשך שנתיים רצופות גמלת הבטחת הכנסה.
ענבל גבריאלי: אמרנו שנעשה עשרים וארבע מתוך –
הלית ברק: עשרים וארבע מתוך שלושים חודשים, עשרים וארבעה חודשים מתוך שלושים חודשים.
הלית ברק: על מנת שכפי שעורך דין – ציינה, אם במקרה אותה עובדת מקבלת בונוס מהעבודה, זה לא ישלול, לא יוציא אותה אוטומטית מחוץ לחוק.
הלית ברק: כרמית, את הזכרת כאן שזה לא צריך להיות גמלת הכנסה כחד הורית.
ענבל גבריאלי: כחד הורית צריך להיות.
כרמית נאור: זה צריך להיות יחיד המקבל גמלת הבטחת הכנסה או מזונות.
ענבל גבריאלי: סעיף 11 זו הוראה שלך –
הלית ברק: לגבי התלת שנתי, במקום תלת שנתי אנחנו נבהיר שהמענקים יוענקו לאורך כל משך הלימודים התקני, ולא תלת שנתי.
הלית ברק: ובנוסף אנחנו נוסיף טור לטבלה, שתתייחס לסכומים של מצב שבו יש ילד שלישי וילד רביעי.
קריאה: סכומים כל השנה.
הלית ברק: בנוסף הקיץ לא יהיה תקופה שבה יהיה תשלום מפוחת.
ענבל גבריאלי: כל השנה תשלום מלא.
ענבל גבריאלי: קריאה: התשלום הראשון.
ענבל גבריאלי: והתשלום הראשון בשנה הראשונה בלבד נוצרת הבעיה, נכון?
הלית ברק: כן, זה משהו שנראה לי שבאמת יהיה בתקנות.
ענבל גבריאלי: סעיף 15 להוריד.
הלית ברק: את סעיף 15 הורדנו, בסעיף 18 אנחנו לא נקרא לזה דיון מיוחד במצבים חריגים.
ענבל גבריאלי: את יכולה לקרוא לזה דיון מיוחד, אבל לא מצבים חריגים, זו הייתה הבעיה.
הלית ברק: לא נקרא לזה חריגים, בנוסף אבל כן תוקם ועדת חריגים שתטפל בכל המקרים שהזכרנו קודם.
ענבל גבריאלי: כן, זה לא קשור, אבל עוד דבר, בסעיף 18 – לא יהיה זכאי למלגת קיום לעניין זה מי שברשותו השכלה אקדמית מחו"ל במקצוע נלמד במוסד להשכלה גבוהה במדינת ישראל – יורד.
הלית ברק: נכון, גם ברישא יותר של הסעיף, למי שברשותו תואר ראשון, הכוונה היא תואר ראשון בעצם כמשמעותו במדינה שבה הוא למד.
ענבל גבריאלי: נכון, במדינת המוצא.
ענבל גבריאלי: וסעיף של ועדת חריגים.
הלית ברק: סעיף של ועדת חריגים, בנוסף לזה ההגנה על הסכומים מפני עיקול, אנחנו שוב, הערות ככה שנשמעו פה ממשרד המשפטים וביטוח לאומי, אנחנו נוסיף בחוק סמכות ערעור, איזה שהיא סמכות משפטית, כנראה ביתה דין לעבודה.
כרמית נאור: בית הדין לעבודה, אבל חייבים שהם יוכלו לערער.
כרמית נאור: היו"ר ענבל גבריאלי: על החלטה של ועדת חריגים?
כרמית נאור: בית הדין לעבודה אבל –
קריאה: כי בית הדין לעבודה מוסמך לדון בנושאים של ביטוח לאומי.
ענבל גבריאלי: זה לא ביטוח לאומי, כמעט ניתקנו את הקשר לביטוח לאומי, זה לא ביטוח לאומי.
הלית ברק: צריך למצוא איזה שהיא פונקציה של ערר.
ענבל גבריאלי: מקובלת עלי זכות הערר, אבל אני לא חושבת שהפונקציה –
רן מלמד: יש חוק דומה, שאני אפילו לא זוכר, של תשלומים לנשים במנותק, נשים מוכות, שקיבלו איזה שהוא מענק, נשים שקיבלו גם הבטחת הכנסה.
הלית ברק: הוועדה יכולה להסמיך אותי לבדוק את זה?
ענבל גבריאלי: בוודאי, את הנושא של הערר אנחנו מקבלים את זכות הערר, רק לבדוק בפני מי יהיה הגוף שבפניו ניתן יהיה לערער.
הלית ברק: נושא של עדכון גם.
כרמית נאור: סעיף 12 צריך להסמיך את היועץ המשפטי של משרד המשפטים, אוצר, וכמובן היועץ המשפטי של הוועדה, לבדוק מה עושים.
קריאה: את היישום של זה, זה נראה בעייתי מאוד.
קריאה: מה זה סעיף 13?
ענבל גבריאלי: סעיף 12, זה הזכאות לסיוע.
ענבל גבריאלי: הלית ברק: תהיה מותנית – הואר כאן שמשרד החינוך בעצם אין לו את הכלים לבדוק עמידה במבחני הבטחת הכנסה.
ענבל גבריאלי: אמרנו שאנחנו רוצים לבדוק איזה שהיא דרך.
ענבל גבריאלי: הביטוח הלאומי יודע כשמשתנה הסטאטוס.
רן מלמד: במידה והיא בטיפול.
כרמית נאור: ביטוח לאומי יודע על מי שנישא או לא נישא.
ענבל גבריאלי: איך את כביטוח לאומי שוללת ממני את הקצבה אם קניתי רכב?
כרמית נאור: זה נכון כל עוד את מקבלת גמלה, כשאת מקבלת גמלה אני בודקת את תנאי הזכאות שלך.
כרמית נאור: ברגע שאת מוציאה אותה מהמערכת שלי, כלומר שהיא לא מקבלת גמלת הבטחת הכנסה, אני לא בודקת אותה.
כרמית נאור: תבינו את העניין.
ענבל גבריאלי: אז את לא יכולה לדעת על כל הדברים שמהווים קריטריונים.
כרמית נאור: חלק מהבדיקה שלי נעשית על ידי הוצאת חוקרים, יש לנו סמכות על פי החוק להוציא חוקרים.
כרמית נאור: מכוח מה אני אוציא פה חקירות, גם אם אני רוצה לבדוק את זה, היא לא מקבלת הבטחת הכנסה, אין לי שום סמכות חקירה.
כרמית נאור: צריך להבין את הקושי של מה שאתם עושים פה.
כרמית נאור: אני לא רואה איך אנחנו –
ענבל גבריאלי: זה יהיה בלתי אפשרי להוציא לגמרי מביטוח לאומי.
כרמית נאור: אני לא רואה איך היועצים, עם כל הכבוד, אני מוכנה לשבת ולנסות למצוא, אני לא רואה איך נמצא לזה פתרון.
ענבל גבריאלי: שגיא, ברור לך שאי אפשר להוציא את זה לגמרי מביטוח לאומי, וברור לך גם שאתה לא יכול להתנגד למה שאני אומרת עכשיו, מבחינת העמדה שלך, כי אז ייווצר מצב שאתם תמשיכו לשלם למישהו שלא מגיע לה יותר, היא כבר לא עונה על הקריטריון.
ענבל גבריאלי: שגיא בלשה: צריך למצוא דרך חוקית שהמוסד לביטוח לאומי יבצע, יהיה קבלן ביצוע של חקירות ושל בדיקות.
ענבל גבריאלי: קבלן ביצוע?
ענבל גבריאלי: הביטוח הלאומי בחיים לא יעשה את זה.
שגיא בלשה: זה אוכלוסייה שאילולא המיזם הזה, הייתה בביטוח הלאומי, עצם קיומו של המיזם, מוציא את האוכלוסייה מהביטוח הלאומי.
ענבל גבריאלי: תקשיב שגיא, אני קראתי את הפרוטוקולים של הדיונים הקודמים, אבל אולי התפספס ואולי לא.
ענבל גבריאלי: האם עלתה השאלה של העברת הכספים מהאוצר לביטוח לאומי ואז מהביטוח הלאומי לנשים?
שגיא בלשה: לא דרך משרד החינוך, אלא דרך ביטוח לאומי?
כרמית נאור: אי אפשר, כי הן לא זכאיות על פי החוק, את לא יכולה לשלם לה.
רן מלמד: בשביל לשלם צריך הבטחת הכנסה, גם אם אני רוצה לתקן את חוק הבטחת הכנסה.
כרמית נאור: לא, לא רוצים לתקן חוק הבטחת הכנסה.
רן מלמד: - להיות בלדר שלו,
כרמית נאור: אי אפשר, אני לא יכולה לשלם את זה.
רן מלמד: אם יש הוראת שעה, את לא יכולה לשלם?
ענבל גבריאלי: יש לי פתרון אני חושבת, נכון שלנו יש מטרה לטפל מבחינת רכישת השכלה בחד הוריות.
ענבל גבריאלי: האם אתה כאוצר, שגיא, אם בשנה השנייה נישאתי ואני לא זכאית לקבל קצבה ממנה יותר, בלי שום קשר כרגע למיזם הזה, אני לא זכאית יותר לקצבה מביטוח לאומי, אתם תרצו שאני אפסיק את לימודיי, כי לנו יש אינטרס כך או כך, גם אם ברגע מסוים היא כבר לא עונה על ההגדרות של הביטוח הלאומי, לקריטריונים של הביטוח הלאומי, לנו יש אינטרס שהיא כן תסיים את לימודיה, כי אם היא כבר לא חד הורית או אם פתאום יש לה רכב ולא מגיעה לה הקצבה, אני רוצה שהיא תסיים את לימודיה.
שגיא בלשה: אם היא קנתה אוטו?
ענבל גבריאלי: אז זהו, אתה נתת דווקא דוגמא שבעיני היא לא בעייתית, כי עבור הביטוח הלאומי, גם אם היא קנתה רכב , הקצבה יכולה להישלל ממנה.
ענבל גבריאלי: אז מה, סכום מסוים?
שגיא בלשה: בביטוח לאומי היא לא זכאית להבטחת הכנסה בכלל, אם יש לה אוטו.
ענבל גבריאלי: אז זה מה שאני אומרת, זה מה שאמרתי, אז לא טעיתי.
ענבל גבריאלי: אמרתי שגם אם היא קנתה טרנטה באלף שקלים, הקצבה יכולה להישלל ממנה, בגלל זה נתת דוגמא שלא טובה בעיני.
ענבל גבריאלי: אם היא נתנה, אם היא קנתה רכב.
שגיא בלשה: להעתיק לחלוטין את תנאי הזכאות של הבטחת הכנסה לטוב ולרע.
ענבל גבריאלי: נמצא פתרון,
שגיא בלשה: מבלי שכל המיזם הזה יהיה חלק מחוק הבטחת הכנסה.
ענבל גבריאלי: אין דרך,
כרמית נאור: שגיא, אתה רוצה שבכל רגע נתון, תינתן גמלה של המיזם, רק אם היא הייתה זכאית באותו רגע להבטחת הכנסה, נכון?
כרמית נאור: היו"ר ענבל גבריאלי: הוא רוצה שזה יפעל כמו הקצבה של ביטוח לאומי, והמוסד לביטוח לאומי מעודכן בכל רגע מה קורה והוא יודע אם היא זכאית לתשלום הקצבה כן או לא.
כרמית נאור: אין דרך לעשות את זה.
שגיא בלשה: הביטוח הלאומי לא עושה רק מה שכתוב בחוק, הוא גם עושה דברים בכפוף להסכמים.
כרמית נאור: מכוח סעיף 9 לחוק.
ענבל גבריאלי: אתה לא מצפה שהמוסד לביטוח לאומי מכוח אותו סעיף חוק, יקים עכשיו לא יקים, ישתמש במעט חוקרים , היא אמרה הם מוציאים חוקרים חיצוניים.
שגיא בלשה: אני לכאורה מקטין – המיזם הזה מקטין את האוכלוסייה שנסמכת על הביטוח הלאומי.
שגיא בלשה: אבל אני לא באה ואומר –
ענבל גבריאלי: את אותם כספים שאנחנו חוסכים לכם, תוציאו על חוקרים.
כרמית נאור: אם אתם גם ככה הייתם אמורים לבדוק.
הלית ברק: לדבריך כל מי שנמצא במערכת הבטחת הכנסה, ויסקונסין מצא לו עבודה, והכנסות גבוהות, היא רשאית להמשיך לחקור אותו, אבל היא רשאית להמשיך לבדוק אותו גם אם הוא לא מקבל הבטחת הכנסה.
ענבל גבריאלי: אנחנו נחשוב על זה ונראה, לי זה נראה משהו כמעט בלתי אפשרי, פעם אחת להוציא את זה מביטוח לאומי, אנחנו ננסה למצוא איזה שהיא דרך.
הלית ברק: נקודה אחרונה שאנחנו נרצה להכניס לחוק, זה הנושא של מנגנון עדכון הסכומים, הסכומים של הבטחת הכנסה, לא קופאים על שמריהם, הם מתעדכנים מפעם לפעם, אנחנו נרצה בהתאמה, נעשה פשוט –
ענבל גבריאלי: אם רוצים להיצמד לקריטריונים של הזכאות, אז להיצמד גם לזה.
ענבל גבריאלי: הלית ברק: נעשה מנגנון הפנייה, שברגע שהבטחת הכנסה מתעדכן, באופן אוטומטי גם הסכומים בטבלה מתעדכנת.
רן מלמד: דבר חשוב, זה לדאוג שאחרי שהכל, אם הכול באמת יעבוד, שלקבוע מי המשרד או מי הגוף האחראי גם לתת לזה את הפרסום המתאים כדי שהאנשים האלה ידעו שזה קיים, כי אנחנו נתקלים בלא מעט מקרים שיש דברים, אבל אף אחד לא יודע שזה קיים ולכן לא מנצלים את זה.
רן מלמד: אני יכול להגיד לך שכשהיו ההטבות לאימהות החד הוריות –
ענבל גבריאלי: אתה לא צריך להגיד לי, אני יודעת שלא יודעים, ברגע שזה חוק, אתה לא יכול בחוק לחייב את שר האוצר לרוץ עם כרזות ברחוב או לעשות איזה קמפיין פרסום בערוץ שתיים.
רן מלמד: לא, אני חושב שאני יכול לדאוג שמשרד החינוך ידאג ליידע.
ענבל גבריאלי: אני קיבלתי פנייה מלפני כמה שבועות, ממישהו שהיא בת לאישה נכה במאה חמישים אחוזים, היא אמרה לי תשמעי, אני לא יודעת מה מגיע לה.
ענבל גבריאלי: שאלתי אותה, ניסית, פנית, בדקת, אז היא אמרה לי.
ענבל גבריאלי: אתה יודע מה עשיתי?
ענבל גבריאלי: רק בגלל אותו מצב מצוקתי, ישבתי אני, לא ביקשתי מהמוסד לביטוח לאומי, ישבתי אני מול האינטרנט והוצאתי ומסרתי לה.
ענבל גבריאלי: אז עם כל הכבוד, זה חוק, זה לא רפורמת דוברת שאנחנו רוצים עכשיו ליידע, זה לא איזה פרויקט שלא יודעת, מניעת תאונות, זה חוק, חוק מפורסם ברשומות, חוק מפורסם –
רן מלמד: אני ברשותך אגיש לך מסמך, שאומר כמה חוקים לא ניצלו את התקציבים שלהם, כי אנשים לא ידעו שיש תקציבים.
קריאה: יש סיכוי שזה יתממש בשנת הלימודים תשס"ו?
ענבל גבריאלי: לא, הישיבה נעולה, תודה רבה לכולכם.
ענבל גבריאלי: שלום לכולם, אני מתכבדת לפתוח את ישיבתה השנייה היום של הוועדה לקידום מעמד האישה.
ענבל גבריאלי: הנושא לסדר היום, מעקב אחר יישום הוראות חוק הספורט בדבר ייצוג הולם.
ענבל גבריאלי: בפתח הישיבה ארצה לאפשר ליועצת המשפטית של הוועדה להציג את הנושא עם כל ההסתעפויות וההסתבכויות שלו.
ענבל גבריאלי: זאת תהיה נקודת המוצא של הדיון ומשם נמשיך, בבקשה.
הלית מגידו: תיקון מספר 5 לחוק הספורט התקבל כבר בשנת 2003, הוא קובע חובת ייצוג הולם בקרב העובדים וההנהלה של אגודות ספורט, גם ארגוני ספורט, גם התאחדויות וגם איגודים, ובלבד שהם מקבלים תמיכה לפי חוק יסודות התקציב כלומר שזה לא יהיה איזה גוף שהוא לחלוטין פרטי.
הלית מגידו: הייצוג ההולם על פי החוק צריך להינתן, כמובן בנסיבות העניין, אבל לא סתם ייצוג הולם בעלמא אלא במגוון סוגי המשרות השונות, כאשר הוספנו הוראה שנמצאת כבר היום בחוקים אחרים שכאשר נדרשת העדפת אישה היא תינתן רק כאשר שני מועמדים הם בעלי כישורים דומים ולא בהכרח להעדיף אישה שכישוריה חלילה פחותים מזה של גבר.
הלית מגידו: בנוסף להוראה המהותית של הייצוג ההולם, נקבעה הוראה שמחייבת את גופי הספורט לדווח לוועדה לקידום מעמד האישה של הכנסת על ביצוע ההוראות פעם בשנה.
הלית מגידו: הכוונה הייתה שזה יהיה לא יאוחר מסוף שנה אקלנדרית, והוטל עלינו כוועדה בכנסת לקיים דיון בדוחות האלה שיוגשו אלינו, תוך 60 יום מיום שהם נמסרו.
הלית מגידו: מה שקרה בפועל הוא, שחרף העובדה שבחוק נכתב במפורש שצריך להיות דיווח ראשון לא יאוחר מסוף פברואר 2004, הדיווחים האלה לא הגיעו לוועדה.
הלית מגידו: בשלב ראשון הם בכלל לא הגיעו, אחר כך מנהלת הוועדה פנתה לגופים שונים ודרשה מהם לקיים את החוק ושיגישו את הנתונים.
הלית מגידו: ובאמת היא תוכל לספר לכם בוודאי בהתחלה על טפטופים שהגיעו אט אט ואחר כך על נתונים ממש שהגיעו מגופים כאלה ואחרים, החל מההתאחדות לכדורגל דרך גופים אחרים.
הלית מגידו: הדבר הנוסף שחשוב לי לספר לכם זה שממש לאחרונה הוגש בג"ץ על ידי רשימה ארוכה של עמותות ומועדונים, מועדון הכדורגל מכבי חולון נשים, בנות סכנין, וכו', רשימה ארוכה, שבעצם הם עתרו כנגד מספר משיבים, גם ההתאחדות לכדורגל, גם שרת החינוך, גם משרד המשפטים אבל גם כנגד הוועדה לקידום מעמד האישה בכנסת, כאשר הם דורשים בעצם שהמשיבים ינמקו מדוע הם לא מיישמים את החוק ובהקשר שלנו מדוע אנחנו לא מקיימים את הישיבות.
הלית מגידו: אני שמחה שגם נזדמן לנו הבג"ץ הזה אבל לא רק בגללו אלא פשוט בגלל שסוף סוף יש לנו יושבת ראש חדשה לוועדה, ומרגע שהיא נכנסה לתפקידה היא הייתה מודעת לחובת היישום של החוק הזה, ובאמת אנחנו נמצאים היום כאן כדי לשמוע, מארגוני הספורט וכל האגודות השונות, איך הם מיישמים את החוק הזה.
הלית מגידו: הייתי רוצה לשמוע מאנשים שיציגו את הנתונים, לא רק מספרית כמה נשים יש אלא גם באיזה סוגים של משרות כדי שלא ייווצר מצב שכל הבכירים, כל המשרות הבכירות הן של גברים רק אותן משרות זוטרות, אני לא מדבר בהכרח על מנקות, הן נשים.
הלית מגידו: האנשים שיציגו את הנתונים, יודעים טוב ממני מי נמצא במשרות הבכירות ומי נמצא במשרות הזוטרות יותר, כי אין ספק שכוונת המחוקק, הכוונה של הוועדה הזו כאשר היא חוקקה את התיקון לחוק הספורט הייתה שזה יינתן במגוון סוגי המשרות, שהייצוג ההולם לא יהיה ייצוג הולם מהשפה ולחוץ אלא ייצוג הולם של ממש שתינתן הזדמנות ממשית לנשים.
הלית מגידו: במיוחד כאשר אנחנו החלנו את החוק הזה רק על ארגונים שמקבלים תמיכה לפי חוק יסודות התקציב, ואם מדובר בכספי ציבור הרי שצריך להינתן ייצוג הולם לנשים.
ענבל גבריאלי: בהמשך לדבריה של היועצת המשפטית של הוועדה, כאמור לאחר שהדיווח לא הגיע, פנו קודמותיי, בשנת 2004 הייתה זו חברת הכנסת גילה גמליאל, ואחר כך חברת הכנסת אתי ליבני, מי שכיהנו כיושבות ראש הוועדה.
ענבל גבריאלי: מכתבים נשלחו לכל האיגודים, ההתאחדויות, האגודות, כל מי שבעצם נופל לגדרו של סעיף 9 א' כפי שציינה היועצת המשפטית.
ענבל גבריאלי: צר לי לומר לנוכחים כאן שלא כל הפניות נענו וגם לאחר שלא הגיעו הדיווחים והוועדה פנתה שוב, לא קיבלנו תשובות מכולם.
ענבל גבריאלי: חלק מהתשובות שקיבלנו היו מאוד לא מספקות ואני רוצה לתת דוגמא לכמה תשובות לא מספקות לדעתנו, לדעת הוועדה וחברותיה.
ענבל גבריאלי: במכתב התשובה שהתקבל מהפועל נאמר בשלושה סעיפים, "דירקטוריון הפועל, ועד העמותה, בשנת 2004 נבחרו לדירקטוריון הפועל 3 חברות.
ענבל גבריאלי: " מתוך כמה?
ענבל גבריאלי: מתוך 3?
ענבל גבריאלי: מתוך 300?
ענבל גבריאלי: לא מצוין.
הלית מגידו: 21.
ענבל גבריאלי: אז את זה היה צריך לכתוב כאן, כי מתוך כמה זה בעצם המדד שממנו אנחנו יכולים ללמוד האם מדובר בייצוג הולם או בתת ייצוג, 3 מתוך 21 או 3 מתוך 5 או 3 מתוך 3, ההבדל הוא מאוד גדול.
ענבל גבריאלי: בסעיף השני, נציגת הפועל בהנהלת הוועד האולימפי, מתוך 4 נציגים של הפועל להנהלת הוועד האולימפי, מינינו נציגה אחת.
ענבל גבריאלי: פה כנראה היחס הוא קצת יותר סימפטי בין 1 ל-4 מאשר 3 ל-21 אז זה צוין.
ענבל גבריאלי: מתוך 12 העובדים המועסקים בהנהלת הפועל 5 הינן נשים.
ענבל גבריאלי: עובדים במה?
ענבל גבריאלי: באיזה משרות?
ענבל גבריאלי: בפקידות?
ענבל גבריאלי: בניקיון?
ענבל גבריאלי: בהנהלה הבכירה?
ענבל גבריאלי: זו דוגמא למכתב לא מספק.
ענבל גבריאלי: מכתב תשובה נוסף שקיבלנו ממרכז הספורט הארצי לבית"ר.
ענבל גבריאלי: המכתב כתוב בלשון הזו: "אנו כמרכז ספורט בצענו ומבצעים את האמור בחוק למרות היותנו גוף קטן ומרכז ספורט יחסית קטן אך בעל ותק והיסטוריה בספורט הישראלי.
ענבל גבריאלי: למרכז בית"ר ישנה נציגות של נשים במספר מוסדות בהן פעילותנו מבוצעת כמו למשל בהתאחדות לכדורגל ובאיגוד הכדורסל.
ענבל גבריאלי: " מה?
ענבל גבריאלי: איפה?
ענבל גבריאלי: הולם או לא הולם בעיקר.
ענבל גבריאלי: מכתב נוסף, התאחדות הקליעה בישראל.
ענבל גבריאלי: שלום רב, בהתאחדות הקליעה בישראל הנהלה בת 11 חברים מהן 2 נשים.
ענבל גבריאלי: הוועדה המקצועית בת 9 חברים מהן 2 נשים.
ענבל גבריאלי: את זה אני מציינת שוב.
ענבל גבריאלי: כאן אומנם נאמר לנו כמה מתוך כמה הן נשים אבל אני מרשה לעצמי להיות בטוחה שיהיו כאן מי שיסכימו איתי שלא מדובר בייצוג הולם.
יאיר דווידוביץ: זה הייצוג הכי גבוה שיש בכל איגודי הספורט.
ענבל גבריאלי: אנחנו לא נקפוץ כאן משמחה כי תהיה זו שמחת עניים.
ענבל גבריאלי: איגוד הסייף בישראל, בהמשך לדיווחים שהועברו אליכם בשנים קודמות, וזה אומר דיווח רק משנה קודמת לאחר שהוועדה פנתה, נעדכנכם כי בשנת 2004 נבחרה גברת צויג לחברה בהנהלת איגוד הסיוף בישראל.
ענבל גבריאלי: הנ"ל נבחרה במסגרת רשימת "סיוף לכל" שהתמודדה בבחירות להנהלת האיגוד המתקיימות אחת ל-4 שנים.
ענבל גבריאלי: נו?
הלית מגידו: זה לא מינויים, זה בחירות.
ענבל גבריאלי: ולכן אני סיימתי ב-נו?
ענבל גבריאלי: זה לא הדיווח שהוועדה ביקשה.
ענבל גבריאלי: איגוד הג'ודו בישראל.
ענבל גבריאלי: "בהנהלת האיגוד המונה 9 חברים בלבד מכהנת גברת כך וכך, אני פשוט לא רוצה לנקוב בשמותיהם של החברים והחברות, חברת הנהלה ואחראית תחום הנשים באיגוד הג'ודו.
ענבל גבריאלי: איגוד הכדורסל, זה הדיווח של שנת 2005.
ענבל גבריאלי: המכתב שהתקבל מאיגוד הכדורסל אומר כך.
ענבל גבריאלי: בהמשך למכתב כך וכך, להלן מצבת הנשים באיגוד הכדורסל.
ענבל גבריאלי: 4 חברות הנהלה מתוך 38 נציגים, 7 חברות ועדות.
ענבל גבריאלי: כמה ועדות?
ענבל גבריאלי: כמה בסך הכל החברים בכל הוועדות?
ענבל גבריאלי: 5 מנהלות נבחרות, 9 עובדות.
ענבל גבריאלי: שוב, איזה עובדות?
ענבל גבריאלי: בשנה שלפני כן התקבלה רשימה מפורטת מאיגוד הכדור סל שממש לא אכפת לי להקריא לכם, לפחות את השמות הפרטיים, כדי שתבינו עד כמה הייצוג לא הולם כמובן באיגוד הכדורסל כמו גם באיגודים ואגודות והתאחדויות ספורט נוספות.
ענבל גבריאלי: אני יכולה להמשיך ולהקריא לכם את התשובות כפי שאמרתי, הלא מספקות שהתקבלו מחלק מאותם גופים.
ענבל גבריאלי: אבל אין שום חדש ומה שהקראתי היה רק משל לתשובות שהתקבלו.
ענבל גבריאלי: אם או ללא קשר לבג"ץ התקבל תיקון חוק של חברת הכנסת זהבה גלאון, זהו חוק שאין בכלל מחלוקת, אין עוררין, אין ספק ואין בכלל פתח לדיון בשאלה אם צריך לאכוף אותו או לא.
ענבל גבריאלי: זה חוק וכולנו כאן במדינת ישראל כפופים לחוק.
ענבל גבריאלי: בדיון הזה הייתי רוצה להבין כמה דברים.
ענבל גבריאלי: קודם כל מדוע הוועדה היא זו שצריכה לפנות, מדוע האיגודים והארגונים וההתאחדויות וכו', לא מבינים את חובת הדיווח ולא עושים את זה ביוזמתם?
ענבל גבריאלי: מאיין התעוזה, גם כאשר הוועדה לקידום מעמד האישה של הכנסת פונה פעמיים, על ידי שתיים מקודמותיי, לא לענות תשובות.
ענבל גבריאלי: וכמובן הנקודה אולי החשובה ביותר, הייצוג עדיין רחוק מלהיות הולם כפי שהחוק דורש.
זהבה גלאון: אחרי שקראת את הרשימה ואני רפרפתי כאן בחומר שנמסר, אני מקבלת את המסקנה שלך שחוק נחקק וכמעט ואינו מיושם, בגדול החוק אינו מיושם.
זהבה גלאון: השאלה שאני מתחבטת איתך בקול רם, יכול מאוד היה להיות שחוקים צריכים שיהיה בצידם סנקציות.
הלית מגידו: יש בצד זה.
הלית מגידו: בחוק הספורט יש כבר היום סעיף 15, סעיף עונשין שאומר, העובר על הוראה מהוראות חוק זה או תקנות שלפיו, דינו קנס כאמור בסעיף 61 א' 2 לחוק העונשין.
הלית מגידו: קנס פלילי לכל דבר ועניין.
ענבל גבריאלי: יכול להיות שמי שלא קרא את סעיף 9 א' לחוק בוודאי לא קרא גם את סעיף 15 שמצביע על הסנקציה שבצד מי שלא מיישם את סעיף 9 א'.
זהבה גלאון: אז שתי שאלות לי ליועצת המשפטית.
זהבה גלאון: האחת, מי אמור להפעיל את הסנקציות?
זהבה גלאון: ושאלה נוספת, האם יכול להיות שהוועדה צריכה להגיד שבתוך זמן, בטווח זמן, כהחלטת ועדה, אם אנחנו נראה שהחוק לא מיושם, זאת אומרת, ניתן לו צ'אנס, אומנם כבר היה צריך להיות מיושם, אבל אם האיגודים והאגודות שקראת בשמם לא מיישמים את החוק, אנחנו נבקש שתופעל הסנקציה.
הלית מגידו: לדעתי מה שצריך לעשות זה לפנות לשרת החינוך התרבות והספורט כדי שתפעיל את הסנקציות.
זהבה גלאון: אז אני רואה שהנציגה שלה יושבת כאן ואנחנו נפנה אליה שתפעיל את הסנקציה, אולי ככה זה יעבוד לצערי.
שלומית ניר-טור: נמצאת איתנו פה היועצת המשפטית של משרד החינוך התרבות והספורט, עו"ד רינת שפרן, ואני מקווה ששתינו נוכל להשיב על הנאמר.
שלומית ניר-טור: דבר אחד אני רוצה כן לומר לשבחה של השרה שהיא עשתה מהפכה במה שקשור לספורט נשים.
שלומית ניר-טור: היא הביאה לכך שהמועצה להסדר הימורים תקציב 80 מיליון שקל, 10 מיליון שקל בשנה, ל-8 השנים הקרובות.
שלומית ניר-טור: היא מיסדה תקציב בתוך משרד החינוך להפעלת הפרוייקט הזה.
שלומית ניר-טור: כשבבסיס התוכנית חלק מהנושא זה באמת פיתוח מנהיגות לייצוג הולם ואכיפה של החוק.
ענבל גבריאלי: ברשותך, למעט הנושאים האחרים שהם בהחלט חשובים של נשים בכלל בספורט ותקצוב כמובן, היינו רוצים להתמקד בנושא של הייצוג ההולם ומה עושה שרת החינוך ומה עושה משרד החינוך והאגף שאת עומדת בראשו כדי לוודא שהחוק הזה אכן נאכף.
זהבה גלאון: בואו ננסה את זה פעם אחת.
זהבה גלאון: בואו נפעיל סנקציות זה לא הופעל עד היום.
זהבה גלאון: תסלחו לי על הלשון הלא פרלמנטרית.
זהבה גלאון: אם לא מבינים ככה אולי יבינו ככה.
זהבה גלאון: בשביל מה נחקקים החוקים?
זהבה גלאון: בהצעה פתוחה זו אני מודה לך ואני נאלצת לעזוב.
שלומית ניר-טור: אני יותר ממסכימה איתך שכנראה רק סנקציות יעבדו.
שלומית ניר-טור: אכן יצאו מכתבים גם מטעם המשרד, ממני ומד"ר יהושע דקל לארגונים להסב את תשומת ליבם לחוק שהם צריכים לעמוד בו.
ענבל גבריאלי: זה כאשר נחקק החוק.
שלומית ניר-טור: אחרי שנחקק החוק.
שלומית ניר-טור: יש בעיה גדולה במבנה הספורט בישראל היום שחלק ממנו גורם לנושא הזה שכל האיגודים אומרים, אבל המרכזים שולחים אלינו את הנציגים, הכל נעשה במרכז.
שלומית ניר-טור: את זה גם צריך לפתור אבל יש לנו כמשרד איזושהי הצעה.
שלומית ניר-טור: אולי רינת תספר, לאור הבג"ץ הזה ישבו גם רשם העמותות במשרד המשפטים.
ענבל גבריאלי: רגע אחד, כאשר נחקק החוק המשרד ידע את הגופים השונים הרלוונטיים?
שלומית ניר-טור: נכון.
ענבל גבריאלי: האם נעשה איזשהו ניסיון למעקב, האם היו פניות, האם היה יידוע בדבר הסנקציה?
ענבל גבריאלי: האם ננקט איזשהו צעד כלפי מי מהגופים?
ענבל גבריאלי: זאת אומרת, מעבר ליידע בדבר החקיקה החדש, מה עשה המשרד בנושא של הייצוג ההולם?
שלומית ניר-טור: כתב מכתבים, לא הפעיל סנקציות ולא יידע את הגופים על זה שיש אפשרות לסנקציות, את זה אני חייבת לומר.
שלומית ניר-טור: אני רוצה להסב את תשומת לב השולחן הזה, חוק לשוויון קיים בכלל בארץ הזו, לא צריך היה לעשות חוק מיוחד לספורט, אבל כנראה שבספורט צריך חוק מיוחד וצריך להסב את תשומת לב האנשים שיש פה מקל וגזר ואפשר להפעיל סנקציות.
שלומית ניר-טור: נכון לעכשיו המשרד מציע איזושהי הצעה שאולי עו"ד שפרן תציג אותה.
רינת שפרן: כל הגופים שמוזכרים בחוק, האיגודים וההתאחדויות מקבלים כסף מהמדינה לפי חוק יסודות התקציב על פי קריטריונים של משרד החינוך, התרבות והספורט.
רינת שפרן: אנחנו עובדים בימים אלה על שינויים בקריטריונים, שינויים מהותיים.
רינת שפרן: סעיף 1 חשוב מהותי שהתקבל הוא שאיגודים והתאחדויות שלא יעמדו בתנאי סעיף 9 א' תיגרע מהם התמיכה.
רינת שפרן: מבחינת אחוזי התמיכה שתיגרע אנחנו נקבע את זה וזו תהיה סנקציה מאוד חזקה.
ענבל גבריאלי: אני ממש לא רוצה להיות צינית.
ענבל גבריאלי: כמה נשים יש היום בהתאחדות לכדורגל?
רינת שפרן: מסתמא שאף אחת.
ענבל גבריאלי: האם את רואה את ההתאחדות לכדורגל, ושוב במכוון אני נותנת את הדוגמא הזו כי זה גוף מאוד חזק, אולי החזק ביותר מבין גופי הספורט, האם את רואה אותם מצליחים לא לקבל, אני במכוון משתמשת במינוח הזה, את התקצוב שהם אמורים לקבל?
ענבל גבריאלי: האם את רואה אותם בכלל נרתעים מזה?
רינת שפרן: אם ההתאחדות לכדורגל לא תקבל 20 אחוז או 30 אחוז מהתמיכה כפי שאנחנו נקבע בקריטריונים שלנו, זה יפגע בה מהותית.
רינת שפרן: אנחנו מקווים שהמועצה להסדר הימורים בספורט גם תקיים את זה כי רוב הכסף של הכדורגל בא מהמועצה להסדר ששם הם פועלים, אבל בוודאי שזה ירתיע, הם מקבלים מאיתנו סכומים, ברגע שייגרע סכום בעקבות הפעלת סנקציה - - -
ענבל גבריאלי: אז למה בכל זאת לחכות עם זה עד עכשיו?
הלית מגידו: בררתי בינתיים מה גובה הקנס, זה 26,100 שקלים, יכול להיות שבשביל גופים בסדר גודל כזה זה פשוט לא משמעותי.
ענבל גבריאלי: הסנקציה שקבועה היום בחוק מדברת על קנס שניתן להטיל עליהם שהוא בגובה של 26,100 שקלים.
רינת שפרן: משרד החינוך הוא לא זה שמפעיל את הסנקציות.
רינת שפרן: מי שצריך לפנות, וצריך לפנות בעצם למשטרה כי זה עונשין, גם הוועדה יכולה לפנות, גם משרד החינוך יכול לפנות למשטרה שיבדקו אם הגופים עומדים בכל תנאי החוק ובפרט בסעיף 9 א'.
ענבל גבריאלי: האם מה שעורר את משרד החינוך זה הבג"ץ?
רינת שפרן: לא, בוודאי שלא.
ענבל גבריאלי: אז למה לא לפני?
רינת שפרן: שינויים בקריטריונים, לשלול תמיכה מגוף מסוים, אתה לא יכול לעשות את זה אלא אם כן זה רשום בקריטריונים.
רינת שפרן: משרד החינוך לא יכול לבוא היום ולהגיד לגופים, אנחנו גורעים מכם X שקלים כל עוד זה לא רשום בקריטריונים.
רינת שפרן: בימים אלה עובדים על כך ביחד עם משרד המשפטים, הנושא הזה אושר על ידי משרד המשפטים.
רינת שפרן: כל שינוי בקריטריונים צריך לעבור אישור של משרד המשפטים.
רינת שפרן: יש לנו הסכמה להכניס את זה לקריטריונים.
רינת שפרן: ברגע שנכניס את הסעיף הזה נוכל להפעיל את הסנקציות.
רינת שפרן: אנחנו לא יכולים להפעיל את זה קודם.
רינת שפרן: מדובר בהרבה מאוד כסף שמשרד החינוך נותן לאותם איגודים ואגודות ספורט.
ענבל גבריאלי: תודה, בבקשה יאיר דווידוביץ, מנכ"ל התאחדות הקליעה.
יאיר דווידוביץ: אני שמח שהקראת את המכתב שלי.
יאיר דווידוביץ: ראשית אני עדיין לא יודע מה זה ייצוג הולם ואני גם לא יודע מי אמור להחליט מה זה ייצוג הולם.
יאיר דווידוביץ: האם ייצוג הולם הוא אחוזים מתוך כמות הספורטאיות בתוך ההתאחדות?
יאיר דווידוביץ: אם כך יש לנו ייצוג מעבר להולם.
יאיר דווידוביץ: יש לנו רשומות אולי 15 אחוז ויש לנו 20 ומשהו אחוז בהנהלה, או 20 אחוז, 18 אחוז, ייצוג מאוד הולם.
יאיר דווידוביץ: כשיהיה לי 50 אחוז ספורטאיות בהתאחדות, יהיה גם אצלנו.
יאיר דווידוביץ: אם זו הכוונה אז שיכתבו את הכוונה בחוק ונראה איך אנחנו מתמודדים.
יאיר דווידוביץ: השאלה למינהל הספורט, כמה נשים יש במשרות הבכירות במינהל הספורט?
יאיר דווידוביץ: אולי נאכוף קודם כל את התקנה הזאת על עצמנו - - -
ענבל גבריאלי: אדוני, אין סדרי עדיפויות מבחינת האכיפה, את החוק צריך לאכוף בכל מקום שהוא מתייחס אליו.
יאיר דווידוביץ: אז שמינהל הספורט שאני רואה אותו בהרבה פגישות, רואה את שולחן הנשיאות שלו, יושבת שם אישה אחת או גם לא, לא תמיד שלומית נמצאת שם, הוא לא יכול לבוא ולהטיל עלי סנקציות על מה שמינהל הספורט עצמו לא מקיים.
הלית מגידו: מבחינת החוק זה לא קשור.
יאיר דווידוביץ: גבירותיי, 50 אחוז באיגודים של ספורט שבהם נשים נמצאות בקושי ב-10 אחוז זה לא הולם ולא הגיוני.
ענבל גבריאלי: אם אתה רוצה שאנחנו נלך אחורה בשרשרת הסיבות והנסיבות להסביר לך למה היום פחות נשים ספורטאיות גם נמצאות חברות בכל האיגודים, אז אנחנו יכולות לעשות את זה.
ענבל גבריאלי: אני לא חושבת שהדרך לתקוף מקומות אחרים היא נכונה כדי להתמודד עם הבעיה כאן.
ענבל גבריאלי: ייצוג הולם יש לנו באחוזים גם בחוקים אחרים, נכון?
הלית מגידו: למעשה אין באחוזים אבל יש מגוון של חוקים אחרים שמדברים על ייצוג הולם.